open-index/open-wikipedia-markdown huggingface dataset:
Olavi Kuronen

**Eino Olavi Kuronen** (født 22. januar 1923 i Maaninka, død 8. januar 1989 i Joensuu) var en finsk skihopper.

Han ble nummer 12 i OL i Oslo i 1952 og fikk samme plassering i VM i Lake Placid i 1950. I VM i Falun i 1954 ble han nummer 13. Som utlending vant han USAs nasjonale mesterskap i skihopping i 1950. Han ble nummer 3 i hopprennet i Lahtis 9. mars 1952.

## Kilder
*  (besøkt 19. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 9. mars 1952  (besøkt 19. februar 2011)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980 (besøkt 19. februar 2011)

## Eksterne lenker
*
Furcifer

* *Furcifer angeli* 
* *Furcifer antimena* 
* *Furcifer balteatus* 
* *Furcifer belalandaensis* 
* *Furcifer bifidus* 
* *Furcifer campani* 
* *Furcifer cephalolepis* 
* *[[Furcifer labordi]]* 
* *Furcifer lateralis* 
* *Furcifer minor* 
* *Furcifer nicosiai* 
* Kjempekameleon (*F. oustaleti*) 
* Panterkameleon (*F. pardalis*) 
* *Furcifer petteri* 
* *Furcifer polleni* 
* *Furcifer rhinoceratus* 
* *Furcifer timoni* 
* *Furcifer tuzetae* 
* *Furcifer verrucosus* 
* *Furcifer viridis*
* *Furcifer willsii* 

***Furcifer*** er en av de tre slektene av kameleoner på Madagaskar.

Artene i denne slekten er mellomstore til store. De har sterke farger, og evnen til raskt å skifte farge. Det er en tydelig kjønnsdimorfisme, der hannene er størst. Hannene har også utvekster på hodet, som mangler, eller er svakt utviklet hos hunnene.

De to andre slektene av kameleoner på Madagaskar, *[[Brookesia]]* og *[[Calumma]]*, er hovedsakelig knyttet til tropisk regnskog. *Furcifer* er derimot vanlig i de tørre strøkene vest på øya, og har få regnskogsarter. Det er bare beskrevet to nye arter etter 1972, i motsetning til de to andre slektene der nye arter regelmessig oppdages.

Det finnes også to endemiske arter på Komorene. Disse øyene er vulkanske, og har aldri hatt landfast forbindelse med verken Madagaskar, eller det afrikanske kontinentet. Dette viser at kameleoner kan spre seg over vide havstrekninger. Den madagassiske panterkameleonen finnes også på Réunion, men det er usikkert om arten der er innført av mennesker.

## Litteratur
* 
* 
* 
* 
* 

## Videre lesning
* 
* 

## Eksterne lenker
*
DOCUMENTA (13)

**dOCUMENTA (13)** var den trettende utgaven av documenta, en internasjonalt toneangivende mønstring av samtidskunst i Kassel. Utstillingen varte i 100 dager fra 9. juni til 16. september 2012, og ble åpnet av den tyske forbundspresidenten Joachim Gauck. Documenta arrangeres samme sted hvert femte år.

Leder av utstillingen i 2012 var Carolyn Christov-Bakargiev. 

## Ledemotiv
Ledemotiv til dOCUMENTA (13) er «Sammenbrudd og gjenoppbygging» (tysk:«Zusammenbruch und Wiederaufbau», engelsk: «Collapse and Recovery»). 

Verkene som presenteres er laget av 150 kunstnere fra 55 land.
dOCUMENTA (13) omfatter bl.a. verker av de norske kunstnerne Matias Faldbakken, Toril Johannessen, Aase Texmon Rygh, Hannah Ryggen og Arne Nordheim. I tillegg er Sissel Tolaas med i ett av kunstprosjektene med sin utforskning av duft.

Norsk kulturråd bevilget 800 000 kroner i prosjektstøtte til utstillingen i 2012.

## Utstillingssteder
### I Kassel
* Fridericianum
* documenta-hallen
* Ottoneum
* Karlsaue
* Neue Galerie
* Kassel sentralstasjon
* Gloria kino
* Tidligere Elisabeth Krankenhaus (Oberste Gasse 4)
* Den tiltenkte moskebygningen (Untere Karlsstr. 14)
* Breitenau kloster
* Ulike steder i Kassel indre by

### Steder utenfor Kassel
* Kabul og Bamiyan i Afghanistan (7. juni til 19. juli 2012) 
* Alexandria og Kairo i Egypt (1. til 8. juli 2012) 
* Banff i Canada (2. til 15. august 2012). 

## Referanser


## Eksterne lenker
*
Manhunt 2

***Manhunt 2*** er et videospill som ble utviklet og utgitt av Rockstar Games til PlayStation 2, Nintendo Wii og PlayStation Portable i 2008, og til PC i 2009. Spillet er en oppfølger til Manhunt fra 2003, men kun tittelen og spillets stil er felles med originalen, siden både historien og karakterene er helt nye.

Manhunt 2 skulle egentlig blitt utgitt i juli 2007, men ble trukket tilbake av Take-Two siden spillet ikke ble godkjent av selskapene som setter aldersgrenser på spill i Storbritannia, Italia, Irland og USA.

## Handling
Spilleren skal påta seg rollen som "Daniel Lamb" fra et tredje-person-perspektiv. Spilleren må blant annet gjemme seg for fiender ved å holde seg utenfor deres synsfelt, eller gjemme seg i skyggen. Manhunt 2 tar plass i 2007, i en fiktiv by kalt Cottonmouth - som var inspirert av forskjellige byer i USA, deriblant New Orleans. I 2007, ved Dixmor Asylum for the Criminally Insane, forårsaker et kraftig tordenvær at sikkerhetssystemet ikke fungerer lenger. De innsatte kommer seg derfor løs.

To slike innsatte er Daniel Lamb og Leo Kasper. Daniel er desorientert med hukommelsestap, og klarer ikke å huske hvordan eller hvorfor han kom til Dixmor. Sammen med Leo unnslipper Daniel anlegget, og kommer seg til ruinene av Daniels tidligere hjem. De må løse hemmelighetene til Daniels fortid, hele tiden forfulgt av dusørjegere og agenter fra en mystisk organisasjon. Daniel oppdager at han tidligere var en forsker som deltok i "Pickman Project" et våpen-program sponset av amerikanske myndigheter, som blant annet involverer hjernevask og tankekontroll. Deres mål var å skape den perfekte leiemorder, og utviklet derfor et hjerne-implantat som inneholder en annen personlighet og ferdigheter til en trent leiemorder som kan aktiveres på kommando.

## Referanser


## Eksterne lenker
*
Arnold Bode

**Arnold Bode** (født 23. desember 1900 i Kassel, død 3. oktober 1977 samme sted) var en tysk arkitekt, kunstmaler, designer og kurator.

Bode arbeidet som universitetslektor i Berlin mellom 1928 og 1933. Da nazistene kom til makten ble han tvunget til å gå fra sin stilling. Han organiserte den første documentautstillingen i 1955. Utstillingen viste et bredt utsyn over 1900-tallets kunst på en nyskapende måte og den ble en suksess uten sidestykke. Bode organiserte ytterligere tre utstillinger. Han ble tildelt Bundesverdienstkreuz i 1974. Han er far til skulptøren Renee Nele.

## Referanser


## Kilder
*
Verdenscupen i langrenn 1994/95

**Verdenscupen i langrenn 1994/95** ble innledet i Kiruna i Sverige 27. november 1994 og ble avsluttet i Sapporo i Japan 25. mars 1995. Bjørn Dæhlie fra Norge vant cupen sammenlagt for menn og Jelena Välbe fra Russland for kvinner.

## Kalender
### Menn

### Kvinner

***Fotnote**:  Renn markert med * er renn i Ski-VM 1995, som også inngikk i verdenscupen 1994/95.

## Stafetter

## Verdenscupen sammenlagt

### Menn

### Kvinner

## Referanser
Verdenscupen i langrenn 1993/94

**Verdenscupen i langrenn 1993/94** ble innledet i Santa Caterina i Italia 11. desember 1993 og ble avsluttet i Thunder Bay i Canada 20. mars 1994. Vladimir Smirnov fra Kasakhstan vant cupen sammenlagt for menn og Manuela Di Centa fra Italia for kvinner.

## Kalender
### Menn

### Kvinner

### Stafetter

***Fotnote**:  Renn markert med * er renn i Vinter-OL 1994, som også inngikk i verdenscupen 1993/94.

## Verdenscupen sammenlagt

### Menn

### Kvinner

## Kilder
* Łyžařství 1994, s. 10-12/180  
* L'Impartial, 21. mars 1994, s. 15
Verdenscupen i langrenn 1992/93

**Verdenscupen i langrenn 1992/93** ble innledet i Ramsau i Østerrike 12. desember 1992 og ble avsluttet i Štrbské Pleso i Slovakia 20. mars 1993. Bjørn Dæhlie fra Norge vant cupen sammenlagt for menn og Ljubov Jegorova fra Russland for kvinner.

## Kalender
### Menn

### Kvinner

### Stafetter

***Fotnote**:  Renn markert med * er renn i Ski-VM 1993, som også inngikk i verdenscupen 1992/93.

## Verdenscupen sammenlagt

### Menn

### Kvinner

## Kilder
* Łyžařství 1992, s. 190/260  
* L'Express 22. mars 1993, s. 30
Marin le Roy de Gomberville

**Marin le Roy, sieur du Parc et de Gomberville** (født 1600 i Paris, død 14. juni 1674) var en fransk lyriker, romanforfatter og oversetter fra spansk.

## Liv og virke
Fjorten år gammel debuterte han etter å ha diktet nok å fylle et bokbind med poesi. Tjue år gammel skrev han *Discours sur l'histoire* og to år seinere en pastorale, *La Charité*, som i realiteten er en roman. Figurene, selv om de var forkledd som gjetere av begge kjønn, framstilte virkelige folk som forfatteren selv var nøkkelen til å identifisere.

Dette ble fulgt av et mer ambisiøst verk, *Polexandre* (5 bind 1632–1637). Helten vandrer gjennom verden mens han søker etter hjemmet til prinsesse Alcidiane på en øy. Verket er en eventyrroman som inneholder mye historie og geografi; reisene brakte Polexandre til så uventede steder som Benin, Kanariøyene, Danmark, Mexico og Antillene. Skildringen av Mexico inneholdt det som var kjent i Europa av dette landets historie på denne tiden. Han skrev også en egen avslutning til Honoré d'Urfés uferdige hyrderoman *L'Astrée*.

*Cythérée* (4 bind) som kom i 1630–1642, og i 1651 *Jeune Alcidiane*, hadde som hensikt å rette opp all skade som hans tidligere romaner kunne ha forårsaket, for Gomberville hadde blitt en jansenist og tilbrakte de siste tjuefem år av sitt liv i from tilbaketrukkethet.

Gomberville ble valgt inn *[[Académie française]]*, det franske akademi, den 13. mars 1634 som den første som fikk stol nummer 21. I akademiet arbeidet han med forberedelsene for den store franske ordlisten, *Dictionnaire de l'Académie française*. Han var medarbeider ved tidsskriftet *Journal des savants* fra dets begynnelse.

## Referanser


## Litteratur
* Taylor, Karen L. (2006): ''The Facts on File Companion to the French Novel''. New York: Infobase Publishing. ISBN 9780816074990

## Eksterne lenker
* 
* Marin le Roy de Gomberville på *Gallica*}
Verdenscupen i langrenn 1990/91

**Verdenscupen i langrenn 1990/91** ble innledet i Tauplitzalm i Østerrike 8. desember 1990 og ble avsluttet i Holmenkollen i Oslo i Norge 16. mars 1991. Vladimir Smirnov fra Sovjetunionen vant cupen sammenlagt for menn og Jelena Välbe fra Sovjetunionen for kvinner.

## Kalender
### Menn

### Kvinner

### Stafetter

***Fotnote**:  Renn markert med * er renn i Ski-VM 1991, som også inngikk i verdenscupen 1990/91.

## Verdenscupen sammenlagt

### Menn

### Kvinner

## Kilder
* Łyžařství 1991, s. 31-31 og 50/244  
* L'Impartial, 21. desember 1990, s. 13
Leo Laakso

**Leo Unto Edvard Laakso** (født 21. august 1918 i Heinola, død 4. april 2002 i Helsingfors) var en finsk skihopper som representerte Lahden Hiihtoseura.

Han ble nummer 2 i VM Cortina d'Ampezzo i 1941, som etter 2. verdenskrig ble annullert av FIS. I OL i St. Moritz i 1948 ble han nummer 6. Han vant hopprennet i Lahtisspelen fem ganger på rad, i 1941, 1943, 1944, 1945 og 1946. (Lahtisspelen ble ikke arrangert i 1942 på grunn av fortsettelseskrigen.)

## Referanser


## Kilder
*  (besøkt 19. februar 2011)
* Lahden Kaupunginmuseo (Lahtis bymuseum): Resultater Lahtisspelen 

## Eksterne lenker
*
Christoph Brüx

**Christoph Brüx** (født 13. desember 1965 i Sonsbeck, Nordrhein-Westfalen, Tyskland) er tysk en komponist, pianist og plateprodusent.

## Prosjekter (utvalg)
### Bandas de música
* SMC Unity        
Medlemmer: **S**ofie St. Claire, **M**atthias Menck, **C**hristoph Brüx
* Dolphin Sound 
Medlemmer: Christoph Brüx, Matthias Menck

### Diskografi (utvalg)

### Filmografi
* *Für die Familie* (Per a la família) Kortfilm, Tyskland 2004
* *Alina* TV sèrie, Tyskland 2005
* *Alinas Traum* (somni de Alina) Famílies pel lícula, Tyskland 2005

## Relaterte artister

* No Angels
* Matthias Reim
* Bro'Sis
* The Underdog Project
* Brooklyn Bounce
* Vanessa S.
* Anke Engelke
* Marc et Claude
* Double M
* Kool & The Gang
* Matthias Menck
* Thomas Hettwer
* Tina Turner
* Niklas Schmidt
* David Hasselhoff
* Bonnie Tyler
* Blümchen
* Rainhard Fendrich
* Anna David
* Tony Cook 
* Moloko
* Al Jarreau

## Referanser


## Eksterne lenker
* 
* 
*
Playa de Las Canteras

**Playa de Las Canteras**, eller bare **Las Canteras**, er en over fire kilometer lang sandstrand beliggende ved Las Palmas de Gran Canaria. Stranden er et godt besøkt utfartssted for både fastboende kanariere og for turister.

Store deler av det sentrale Las Palmas ligger like ved, med et godt utbygd og variert tilbud av restauranter, kjøpesentre, hoteller og annet som hører til en by av Las Palmas' størrelse (~ innbyggere). 

Ellers sammenlignes den av mange med den mer kjente Copacabana i den brasilianske byen Rio de Janeiro.

## Eksterne lenker
*
Nāṣir al-Muḥammad al-ʼAḥmad al-Ṣabāh

**Nāṣir al-Muḥammad al-ʼAḥmad al-Ṣabāh** (arabisk: ناصر المحمد الأحمد الصباح ; født 1940) var Kuwaits statsminister. 

Han ble utnevnt til statsminister 7. februar 2006 av emiren Sabah Al-Ahmad Al-Jaber Al-Sabah. Han er gift og har to sønner. Han snakker flytende arabisk, engelsk, fransk og persisk. Nāṣir al-Ṣabāh ble utdannet ved Universitetet i Genève i Sveits. Han ble uteksaminert derfra i 1964 med en bachelorgrad i statsvitenskap og økonomi. Før han ble statsminister, var han Kuwaits ambassadør til Iran og Afghanistan, minister for informasjon, minister for sosiale saker og arbeid, minister for statlig for utenrikssaker og hadde diverse andre oppgaver.

## Referanser
Øyvind Sund

**Øyvind Sund** (født 20. desember 1947) er en norsk visesanger, forfatter og lærer; bosatt på Vinstra.

Sund er utdannet ved Oslo lærerskole i 1970.

Han har utgitt flere bøker med egne viser, satt melodi til viser av Ivar Orgland, ble medlem av Visens Venner i 1972 og mottok Prøysenprisen i 1974. Han har også fått Nord-Fron kommunes kulturpris (1994) og Oppland fylkeskommunes kunstnerstipend (1995).

## Referanser
Verdenscupen i langrenn 1991/92

**Verdenscupen i langrenn 1991/92** ble innledet i Silver Star i Canada 8. desember 1991 og ble avsluttet i Vang i Norge 14. mars 1992. Bjørn Dæhlie fra Norge vant cupen sammenlagt for menn og Jelena Välbe fra Russland for kvinner.

## Kalender
### Menn

### Kvinner

### Stafetter

***Fotnote**:  Renn markert med * er renn i Vinter-OL 1992, som også inngikk i verdenscupen 1991/92.

## Verdenscupen sammenlagt

### Menn

### Kvinner

## Referanser


## Kilder
* L'Express, 6. januar 1992, s. 10 
* Łyžařství 1992, s. 12 og 51/260
Efan

se tekst

**Efan**, også kalt **sandrasleorm**, er en asiatisk art i hoggormfamilien. Den er en av de «fire store» giftslangene i Sør-Asia, sammen med indisk kobra, vanlig krait og Russells hoggorm. 

Den blir som regel 60&ndash;70&nbsp;cm lang, men kan bli opptil 80&nbsp;cm. Hodet er tydelig adskilt fra nakken, og snuten er svært kort.

Efan er nattaktiv, og skjuler seg på dagtid i gnagerganger, fjellsprekker og under trestammer. Om natta kommer den fram og jakter på gnagere, frosker og ulike leddyr, som skorpioner, tusenbein og store insekter. Den klatrer av og til opp i trær. Nordlige populasjoner går i dvale om vinteren. Efan føder levende unger i motsetning til de andre artene i slekten *[[Echis]]*, som er eggleggende.
 
Denne arten er svært giftig, aggressiv og forekommer ofte i bebygde strøk, og efan er kanskje den giftslangen som dreper flest mennesker. Giften virker sterkt på blodet og fører blant annet til hemolyse. Personen som er bitt vil kaste opp blod, blø neseblod og ha blod i urin og avføring. Behandling med motgift i de første timene etter bittet er viktig for å overleve.

## Underarter

En mente tidligere at *Echis carinatus* var utbredt i ulike tørre og halvtørre naturtyper over et enormt område i Afrika og Asia. Moderne systematikk har skilt ut populasjonene i Afrika og den vestlige delen av Den arabiske halvøy som egne arter. *Echis carinatus* i nåværende betydning deles i fem underarter, men enkelte forskere regner *E. c. multisquamatus* og *E. c. sochureki* som egne arter.

Utbredelsen til underartene: 
* *E. c. astolae* – den pakistanske øya Astola
* *E. c. carinatus* – sørlige India
* *E. c. multisquamatus* – Usbekistan, Turkmenistan, Tadsjikistan, Iran, Afghanistan, vestre Pakistan
* *E. c. sinhaleyus* – Sri Lanka
* *E. c. sochureki* – nordlige India, Bangladesh, sørlige Afghanistan, Pakistan, Iran, Irak, en isolert populasjon i Oman og De forente arabiske emirater på den sørøstre delen av Den arabiske halvøy

## Litteratur
* 
* 

## Eksterne lenker
* 
*
SEAT León

**SEAT León** er en bil i kompaktklassen og er produsert av det spanske selskapet SEAT, som idag eies av Volkswagen AG.

Modellen er en kombikupe med utgangspunkt i Volkswagen Golf.

Førstegenerasjon ble produsert fra 1999 til 2006. Den hadde seks motoralternativer: 1,4 bensin, 1,6 bensin, 1,8 bensin, 1,8 turbo bensin, 2,8 V6 bensin og 1,9 TDI diesel.

Andregenerasjon har blitt produsert fra 2005, og produseres fremdeles. Den har ti motoralternativer: 1,2 TSI bensin, 1,4 bensin, 1,4 TSI bensin, 1,6 bensin, 1,8 TSI bensin, 2,0 FSI bensin, 2,0 TSI bensin, 1,6 TDI diesel, 1,9 TDI diesel og 2,0 TDI diesel.

Hovedkonkurrenter til modellen er Ford Focus og Opel Astra.

## Eksterne lenker
*
Pat Tillman

**Pat Tillman** (1976–2004) var en amerikansk fotballspiller som forlot sin karriere som profesjonell i amerikansk fotball for å verve seg til den amerikanske hæren i juni 2002 i kjølvannet av terrorangrepet på USA 11. september 2001.

Tillman hadde flere utenlandsoppdrag i militæret før han døde i fjellene i Afghanistan. Hæren rapporterte først at Tillman ble drept av fiendtlig ild, og daværende generalløytnant Stanley A. McChrystal godkjente tildelingen av medaljen Silver Star. Den faktiske årsaken til at Tillman døde ble senere avslørt til å være fra ild fra hans egne medsoldater.

Pat var den eldste av tre sønner, og han utmerket på fotballbanen på videregående skole. Tillman gikk deretter på Arizona State University etter å ha fått et stipend.

Tillman vervet seg til militæret i juni 2002, sammen med sin bror Kevin, som ga opp muligheten for en karriere innen profesjonell baseball før han vervet seg. I september 2002 fullførte de grunnleggende militær opplæring. Tillman bodde i University Place med sin kone før han ble sendt til Irak. Etter å ha deltatt i den innledende invasjonen under Operation Iraqi Freedom, i september 2003, reiste han tilbake til USA for videre militær trening ved Fort Benning i Georgia, derfra ble han uteksaminert, 28. november 2003.

Tillman ble senere omplassert til Afghanistan. Den 22. april 2004, ble han drept da han ble beskutt av sine egne. De spesifikke detaljene rundt hans død og dens etterspill ble undersøkt av den amerikanske kongressen. Hæren hevdet først at Tillman og hans militærenhet ble angrepet i et bakholdsangrep da de var på vei ut fra landsbyen Sperah cirka 40&nbsp;km sørvest for Khost, nær den afghanske grensen mot Pakistan.

## Referanser


## Eksterne lenker
* 
* 
*
Shirley Henderson

**Shirley Henderson** (født 24. november 1965 i Forres i Morayshire) er en kjent skotsk skuespiller som er mest kjent fra Harry Potter-filmene.

## Karriere
Shirley er kanskje best kjent for sin rolle som karakteren Stønne Stina i filmen Harry Potter og Mysteriekammeret (2002) og Harry Potter og Ildbegeret (2005). Henderson fikk sitt første store gjennombrudd som skuespiller da regissør Leonard White tok henne som leder for barne-TV-dramaet Shadow of the Stone på kanalen ITV. Etter dette brukte hun det fleste av tjueårene på å konsentrere seg om å utføre en rekke roller på teater-scenen.

Tidlig på 1990-tallet var Shirley tilbake på TV-skjermene da hun dukket opp i den tredje sesongen av krigsdramaserien *Wish Me Luck* og *Clarissa* (1991). Hun hadde også en rolle på den populære BBC-serien, Hamish Macbeth i 1995. I tillegg til en rekke opptredener i flere små og uavhengige filmer.

Henderson spilte karakteren Jude i begge Bridget Jones-filmene før hun fikk rollen som Stønne Stina i *Harry Potter og Mysteriekammeret* i 2002, og senere hadde hun en rolle i den fjerde *Harry Potter*-filmen, *Harry Potter og Ildbegeret* (2005). Hun spilte også rollen som den franske prinsessen i filmen *Marie Antoinette* fra 2006. Senere har hun hatt flere småroller i en rekke andre filmer.

## Filmografi

### Teater
* *Anna Weiss* … Lynn; Whitehall Theatre, London; 22. november – 18. desember 1999 (forfatter: Mike Cullen, regissør Michael Attenborough)
* *Shining Souls* … Mandy; Old Vic, London; 9. november – 1. desember 1997 (regissør: Chris Hannan)
* *The Maiden Stone* … Mary; Hampstead Theatre, London; 1999 (regissør: Matthew Lloyd)
* *[[The House of Bernarda Alba]]* … Stuart Davids; The Tramway, Glasgow; 10.–20. september 1997 (forfatter: Federico García Lorca; regissør: Stuart Davids)
* *Shining Souls* …  Mandy; 1997
* *The Life of Stuff* … Evelyn, Traverse Theatre, Edinburgh; 1996 (regissør: John Mitchell) 
* *[[The Mill on the Floss]]* … Maggie Tulliver; Tricycle Theatre Shared Experience; 1994 (forfatter: George Eliot, regissør: Nancy Meckler) 
* *[[Romeo and Juliet]]* … Juliet; Citizens Theatre, Glasgow; 1993 (forfatter: William Shakespeare, regissør: Giles Havergal) 
* *[[Lions in the Street]]* … Isobel; Hampstead Theatre, London; 1993 (forfatter: Paul Hoffman, regissør: Matthew Lloyd) 
* *[[Eurydice]]* … Eurydice; Festival Theatre, Chichester; 1993 (regissør: Michael Rudman) 
* *[[My Mother Said I Never Should]]* … Rosie; Royal Court Theatre, London; 1989 (forfatter: Charlotte Keatley, regissør: Michael Attenborough) 
* *[[The Winter's Tale]]* … Perdita; Royal National Theatre, London; 1988 (forfatter: William Shakespeare, regissør: Peter Hall) 
* *[[The Tempest]]* … Miranda; Royal National Theatre, London; 1988 (forfatter: William Shakespeare, regissør: Peter Hall) 
* *Entertaining Strangers* … Fanny; 1987

## Referanser


## Eksterne lenker
* 
* 
* Shirley Henderson hos Hamilton Hodell Talent Management
Anna av Østerrike (1573–1598)

:*For andre personer med samme navn, se [[Anna av Østerrike]]*.

**Anna av Steiermark**, *Anna Konstantina*, (født 16. august 1573 i Graz, død 10. februar 1598 i Warszawa) var polsk dronning gjennom sitt ekteskap med Sigismund III. Ekteskapet ble inngått 31. mai 1592. 

Da ektefellen et halvt år senere arvet den svenske tronen ble hun også dronning av Sverige. 

## Liv og virke
### Bakgrunn
Anna var datter av erkehertug Karl av Steiermark (keiser Ferdinand IIs far) og hans hustru Maria av Bayern. 

### Ekteskap
Ekteskapet mellom Sigismund og Anna var blitt arrangert som en allianse mellom Polen og Habsburg. Store deler av den polske adelen var i mot alliansen og dette medførte at Anna ble upopulær allerede før hun ankom landet. Den anti-habsburgske polske adelen sendte vakter til grensen for å hindre henne i å ta seg inn i landet fra Praha, men hun klarte å unngå dem. 

I 1594 fulgte hun etter ektefellen til  Sverige, hvor hun ble kronet som svensk dronning 19. februar. Hun hadde måttet la datteren være igjen i Polen som pant og fryktet at det samme ville skje om hun fødte barn i den tiden hun var i Sverige. Hun fikk en datter, Katarina, i Sverige og dåpen ble feiret med store festligheter ved hoffet. Barnet døde kort tid etter.

Anna ble oppfattet som elskverdig, men distansert. Hun på sin side oppfattet svenskene som kjettere og opprørere og viste seg bare ved offisielle seremonier.  Ved avreisen fra Sverige fikk hun Linköping, Söderköping og Stegeborg i forlening og det ble satt som vilkår at hun respekterte innbyggernes protestantiske tro.

Anna og Sigismund skal etter hvert ha blitt glad i hverandre og hun ble godt likt i Polen for sitt kultiverte vesen. Hun fødte fem barn og døde i barselseng i forbindelse med siste fødsel.

Etter Annas død giftet Sigismund seg med hennes søster Konstantia.

## Referanser


## Eksterne lenker
* Anna av Steiermark hos Runeberg
Sankt Columbas Cathach

**Sankt Columbas Cathach** er et irsk psalter fra like før år 600. Det er i dag hos Royal Irish Academy i Dublin, og er katalogisert som RIA MS 12 R 33. Sankt Columbas Cathach er det eldste bevarte irske manuskript med tekster fra Salmenes bok, og det tidligste bevarte eksempelet på irsk skrift. Det er skrevet på latin, og inneholder de bibelske salmene fra 30:10 til 105:13, i versjonen fra Vulgata. Det er også fortolkende rubrikker før hver salme Manuskriptet er av vellum, og inneholdt opprinnelig ca 110 sider, 58 av disse er bevart i dag. Hver side er 27 x 19 cm.

## Historie
Ifølge tradisjonen skal manuskriptet ha vært laget av Sankt Columba. Finnian av Moville skal ha lånt et psalter til Columba, hvorpå Columba lagde en kopi uten Finnians tillatelse. De ble da ikke enige om hvem som hadde retten til kopien, og overkongen Diarmait mac Cerbaill dømte i tvisten med å si «Til hver ku tilhører hennes kalv, derfor til hver bok tilhører dens kopi». Columba ville ikke gi fra seg kopien, og det endte med et slag i 561 mellom Columbas og Finnians tilhengere. Denne konflikten var bakgrunnen for at Columba dro i eksil til Iona. Manuskriptet kan dateres til slutten av 500-tallet eller begynnelsen av 600-tallet, men moderne historikere fester ikke lit til at Columba skal ha skrevet det.

I middelalderen tilhørte manuskriptet ætten O'Donnel, på siste halvdel av 1000-tallet ble det laget en *[[cumdach]]* (skrin) til det, og det fikk tilnavnet *Cathach* fordi O'Donnell-ætten brukte det som en talisman før slag.

## Referanser
Katarina Jagellonica

**Katarina Jagellonica** (født 1. september 1526 i Kraków i Polen, død 16. september 1583 i Stockholm) var prinsesse av Polen og dronning av Sverige fra 1568. Hun var gift med hertug Johan av Finland, den senere kong Johan III av Sverige.

## Liv og virke
### Bakgrunn
Katarina var yngste barn av fem til kong Sigismund I av Polen (av den jagellonske slekt) og Bona Sforza av Milano. Hun lærte seg foruten polsk å tale latin og italiensk. Etter farens død i 1548 forlot hun Kraków og bosatte seg med sin mor og sine søstre i Masovia (Czaplinski). Hennes bror, Sigismund II August, hadde ikke noe nært forhold til sine søstre, og etter at hennes mor hadde vendt tilbake til Italia i 1558 levde Katarina og hennes søster Anna under ganske uvisse og knappe forhold.

Blant de ekteskapskandidater som ble foreslått var hertug Albrekt av Preussen og erkehertug Ferdinand av Østerrike. Et annet ekteskap ble forestått med tsar Ivan, men forhandlingene ble oppfattet å ære avsluttet 1560. En ekteskapsallianse mellom Polen og Sverige var blitt foreslått allerede i 1526, da Gustav Vasa fridde til Katarinas halvsøster Hedvig. I 1555 ble det foreslått ekteskap mellom Katarina og Erik, deretter med Johan. Etter Erik XIVs trontiltrede innledet Johan egne forhandlinger i 1561. Mot Erik XIVs forbud reiste hans bror Johan, hertug av Finland og senere Johan III av Sverige, til Polen sommeren 1562 for å bedrive forhandlinger på stedet.

### Ekteskap med Johan
Vigselrn mellom Katarina og Johan fant sted etter katolsk vigselsrituale i Vilnius i Litauen 4. oktober 1562. I ekteskapskontraktet ble Katarina garantert fri religionsutøvelse. I hennes føljg inngikk både polsk og italiensk personal, to huskapellaner, en «klerk», en apoteker og noen «dverger». Hun medførte et praktfullt utstyr, men hennes øvrige medgift og arv etter hennes mor skulle aldri utbetales. Paret avreiste etter brullupet til Johans hertugdømme Finland, der de bosatte seg på Åbo slott.

Johans tilknytning til Polen førte til en uforsonlig konflikt mellom han og Erik, som mistenkte at Johan konspirerte med Polen-Litauen. I august 1563 ble Johan tatt til fange etter å ha vært beleiret på Åbo slott i et par uker. Katarina fulgte av egen fri vilje med Johan i fangenskap i Sverige på Gripsholms slott.

Mens de var i fangenskap fødte Katarina to barn; Isabella i 1564 og Sigismund i 1566. Parets tredje barn, datteren Anna, ble født i Eskilstuna i mai 1568 etter at Katarina og Johan var blitt frigitt.

### Dronning
Katarina Jagellonica ble kronet sammen med ektefellen i 1569.

I sin tid som Sveriges dronning fra 1569 frem till sin død i 1583 levde Katarina et tilbaketrukket liv. Hun var en overbevist og svært streng katolikk som tok sin tro på alvor. Helt fra begynnelsen av forbeholdt hun seg retten til fritt å utøve sin religion ved hoffet. Hun hadde med seg to katolske prester tross forbudet mot katolisismen som Gustav Vasa tidligere hadde innført. Fra 1574 hadde hun også jesuitter som sjelesørgere.

Katarina er gravlagt i Uppsala domkirke.

## Referanser


## Eksterne lenker
*  Katarina Jagellonica hos Runeberg
Verdenscupen i langrenn 1982

**Verdenscupen i langrenn 1982** ble innledet i Reit im Winkl i Tyskland 9. januar  1982 og ble avsluttet i Kiruna i Sverige 13. april 1982. Bill Koch fra USA vant cupen sammenlagt for menn og Berit Aunli fra Norge for kvinner.

## Kalender

### Menn

### Kvinner

### Stafetter

***Fotnote**:  Renn markert med * er renn i Ski-VM 1982, som også inngikk i verdenscupen 1982.

## Verdenscupen sammenlagt

### Menn

### Kvinner
Berg kirke (Vestfossen)

**Berg kirke** var en kirke i middelalderen, som stod i Vestfossen i Øvre Eiker kommune, Buskerud fylke. 

Kirken omtales på slutten av 1300-tallet, og var da en sognekirke. Den ble imidlertid tidlig lagt under Haug sogn, og ble dermed redusert fra kirke til kapell, og bruken avtok. Gudstjeneste ble avholdt kun 2-3 ganger i året. Kirken forfalt etter hvert, og på slutten av 1500-tallet omtales kirken som «*plat ødelagt, nedbrot i grunden*». 

Denne altertavlen fra Berg kirke er spesiell, ettersom det trolig er denne som stod i Haug kirke, og som fikk omfattende skader i kirkebrannen der i 1818. Altertavlen overlevde heldigvis, og ble brukt i Vestfossen kapell fra 1902. Den ble restaurert i 1987, og skal tas i bruk i Vestfossen kirke.

## Referanser


## Eksterne lenker
*
Little Andrew

**Andreas Stamnes** (født 19. oktober 1980), kjent under artistnavnet **Little Andrew**, er en norsk bluesgitarist og vokalist.

Han debuterte som bluesartist i 1996, og dro i 1999 til Florida hvor han turnerte med Rock Bottom, som også inviterte Vidar Busk over til USA på slutten av 80-tallet. I 2000 etablerte han Little Andrew & The Blue Masters som vant Union Blues Cup på Notodden Blues festival i 2000. I 2001 turnerte han med dette bandet i Norge og Sverige. I 2005 satte han sammen backingbandet the Magic Rockets og ga i 2007 ut debutalbumet *Rock Back To Bottom*. Bandet skiftet da navn til Little Andrew. I 2010 ga han ut sitt andre album *Loadstone* som ble nominert til Spellemannprisen 2010 i klassen blues.
Little Andrew ga ut sitt tredje album, *Bloodrush*, i oktober 2012. I august 2013 kom hans livealbum *Live!* ut.
Little Andrew har platekontrakt med Big H Records.

## Diskografi
* *Rock Back To Bottom* (2007)
* *Loadstone* (2010)
* *Bloodrush* (2012)
* *Live!* (2013)

## Medlemmer Little Andrew
* Little Andrew: vokal, gitar
* : bassgitar (2005-)
* : trommer (2012-)
* : piano (2013-)
* : trommer (2010-2012)
* : gitar (2009-2011)
* : trommer (2005-2010)
* : gitar (2007-2009)
* : gitar (2005-2007)

## Eksterne lenker
*
Renault FR1

**Renault FR1** er en bussmodell produsert av det franske selskapet Renault fra 1983 til 1997.

Den hadde to motoralternativer: 9,8 diesel med 303 hk og 9,8 diesel med 340 hk.

I Norge ble det kun levert tre busser av denne modellen, i 1984 og 1985, alle til Arendals Dampskibsselskab.

## Eksterne lenker
*
Jarl av Sunderland

Tittelen **jarl av Sunderland** er en engelsk adelstittel opprettet i 1643. I 1733, den 5. jarl ble opphøyet til tittelen hertug av Marlborough, og dermed ble denne tittelen en del av hertugdømmet, og har generelt blitt benyttet som en høflighetstittel for arvingen til hertugdømmet. Jarlene bar undertittelen **baron Spencer av Wormleighton** (1603).

Tittelen har for en kort periode eksistert i en tidligere opprettelse for baron Scrope av Bolton i 1627, men døde ut med den 1. jarlen da han døde tre år senere.

## Jarler av Sunderland, første opprettelse (1627)
*Emanuel Scrope, 1. jarl av Sunderland (d. 1630)

## Baroner Spencer (1603)
*Robert Spencer, 1. baron Spencer av Wormleighton (1570–1627)
*William Spencer, 2. baron Spencer av Wormleighton (1592–1636)
*Henry Spencer, 3. baron Spencer av Wormleighton (1620–1643) (ble jarl av Sunderland i 1643)

## Jarler av Sunderland, andre opprettelse (1643)
*Henry Spencer, 1. jarl av Sunderland (1620–1643)   
*Robert Spencer, 2. jarl av Sunderland (1640–1702)
*Charles Spencer, 3. jarl av Sunderland (1675–1722)
*Robert Spencer, 4. jarl av Sunderland (1701–1729)
*Charles Spencer, 5. jarl av Sunderland (1706–1758), ble hertug av Marlborough i 1733. Etter det har denne tittelen blitt en undertittel. For fremtidige jarler, se hertug av Marlborough.

Hertugen av Marlboroughs sønnesønn George Spencer-Churchill bruker tittelen som en høflighetstittel.
Verdenscupen i langrenn 1982/83

**Verdenscupen i langrenn 1982/83** ble innledet i Val di Sole i Italia 12. desember 1982 og ble avsluttet i Labrador City i Canada 27. mars 1983. Aleksandr Zavjalov fra Sovjetunionen vant cupen sammenlagt for menn og Marja-Liisa Hämäläinen fra Finland for kvinner.

## Kalender

### Menn

### Kvinner

## Verdenscupen sammenlagt

### Menn

### Kvinner
Geraldine Somerville

**Geraldine Somerville** (født som Geraldine Margaret Agnew-Somerville, 19. mai 1967 i County Meath, Irland) er en irsk-født britisk skuespiller mest kjent for hennes rolle som Harry Potters mor, Lilly Potter, i den populære Harry Potter-serien. 

Somerville giftet seg med William Osbourne-Young i desember 1995 som hun har tre barn sammen med, hennes eldste sønn Casper ble født i mai 2002 og hennes andre sønn Arthur er født i 2004 og hennes yngste datter Rose ble født i 2007.

## Referanser


## Eksterne lenker
*
Joshua Lose

**Joshua Alan Lose** (født 3. juli 1986) er en australsk skøyteløper.

Lose innehar de nasjonale rekordene på 3000m, 5000 og 10.000 meter. 

## Personlige rekorder

## Meritter
Allround-VM på skøyter (deltatt 1 gang)
:* Heerenveen 2010
::* beste resultat 24.-plass sammenlagt i 2010.

Enkeltdistanse-VM på skøyter (deltatt 1 gang)
:* Inzell 2011 på 5000m og 10000m.
::* beste resultat 10.-plass både på 5000m og 10000m i 2011.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Profil på ISU sine sider.
*  Profil på Jakub Majerski's speedskating database.
*  Profil på SpeedSkatingResults.com
Verdenscupen i langrenn 1983/84

**Verdenscupen i langrenn 1983/84** ble innledet i Reit im Winkl i Vest-Tyskland 9. desember 1983 og ble avsluttet i Murmansk i Sovjetunionen 25. mars 1984. Gunde Svan fra Sverige vant cupen sammenlagt for menn og Marja-Liisa Hämäläinen fra Finland for kvinner.

## Kalender
### Menn

### Kvinner

### Stafetter
}
| 
| 
| Kvinner 
| http://www.wintersport-charts.info/cc_1984.html https://www.czech-ski.com/pdf/1984.pdf 
|- align="left" bgcolor=#EFDECD 
|15. februar 1984 || rowspan=2| Sarajevo || 4 x 5 km * 
| 
|  
|  
| Kvinner
| http://skisport365.com/ski/resultat.php?lop=1150&k=F
|- align="left" bgcolor=#EFDECD 
|16. februar 1984 || 4 x 10 km * 
|  
| 
| 
| Menn 
| http://skisport365.com/ski/resultat.php?lop=778
|- align="left" 
|26. februar 1984 || rowspan=2| Falun || 4 x 10 km 
|  
| 
| 
| Menn 
| http://skisport365.com/ski/resultat.php?lop=777 https://www.czech-ski.com/pdf/1984.pdf 
|- align="left" 
|26. februar 1984 || 4 x 5 km 
|  
|   
|  
| Kvinner 
| http://skisport365.com/ski/resultat.php?lop=1147&k=F
|- align="left" 
|18. mars 1984 ||  Fairbanks || 3 x 10 km 
|  
| 
| 
| Menn 
| http://www.wintersport-charts.info/cc_1984.html https://www.czech-ski.com/pdf/1984.pdf 
|- align="left" 
|25. mars 1984 ||  Murmansk || 3 x 5 km
| 
| 
|  
| Kvinner 
| http://www.wintersport-charts.info/cc_1984.html https://www.czech-ski.com/pdf/1984.pdf 
|}

***Fotnote**:  Renn markert med * er renn i vinter-OL 1984, som også inngikk i verdenscupen 1983/84.

## Verdenscupen sammenlagt

### Menn

### Kvinner
Earlybird Stringband

**Earlybird Stringband** er et norsk bluegrassband, stiftet i 2006 som Colonel Laceration & his Bluegrass Weasel Division. Noe senere tok de sitt nåværende navn. De ga ut sitt første album *Earlybird Stringband* i mars 2010 og ble for det nominert til Spellemannprisen 2010 i klassen country. Oppfølgeren *Blindsides* ble gitt ut på Voices of Wonder i mai 2011.

Under bluegrassfestivalen EWOB i Nederland 2010 ble bandet stemt fram til Europas nest beste bluegrassband. De har dessuten blitt kåret til en av tre publikumsfavoritter under Risør Bluegrassfestival i 2009 og 2010. 

Album nummer tre, *LassoFolk*, ble ble spilt inn live i studio på 2 spor og utgitt i september 2013. Dette er gruppens eneste album med tekster på norsk og deres eneste utgivelse på plateselskapet Heilo.

Etter fire års pause ble bandet gjenforent og i mars 2019 kom albumet *The Walls Are in Your Mind*.

## Medlemmer
* Erlend Viken: fele
* : dobro, kor
* : mandolin
* : banjo, vokal
* : kontrabass, kor

## Diskografi
### Album
**[[Earlybird Stringband (album)|Earlybird Stringband]]* (2010)
**[[Blindsides]]* (2011)
**LassoFolk* (2013)
**The Walls Are in Your Mind* (2019)

## Referanser


## Eksterne lenker
* 
* Discogs
Verdenscupen i langrenn 1984/85

**Verdenscupen i langrenn 1984/85** ble innledet i Cogne i Italia 9. desember 1984 og ble avsluttet i Oslo i Norge 17. mars 1985. Gunde Svan fra Sverige vant cupen sammenlagt for menn og Anette Bøe fra Norge for kvinner.

## Kalender
### Menn

### Kvinner

### Stafetter
}
| 
| 
| Kvinner 
| http://www.wintersport-charts.info/cc_1985.html https://www.czech-ski.com/pdf/1985.pdf 
|- align="left" 
|16. desember 1984 || rowspan=2| Davos || 4 × 10&nbsp;km 
| 
| 
| 
| Menn 
| http://www.wintersport-charts.info/cc_1985.html https://www.czech-ski.com/pdf/1985.pdf 
|- align="left" 
|19. desember 1984 || 4 × 5&nbsp;km 
| 
| 
| 
| Kvinner 
| http://www.wintersport-charts.info/cc_1985.html https://www.czech-ski.com/pdf/1985.pdf 
|- align="left" bgcolor=#EFDECD
|23. januar 1985 || rowspan=2| Seefeld || 4 × 5&nbsp;km * 
|  
|  
| 
| Kvinner 
| https://data.fis-ski.com/dynamic/results.html?sector=CC&raceid=1882
|- align="left" bgcolor=#EFDECD
|24. januar 1985 || 4 × 10&nbsp;km * 
|  
| 
|  
| Menn 
| https://data.fis-ski.com/dynamic/results.html?sector=CC&raceid=1883
|- align="left" 
|16. februar 1985 ||  Vitosja || 4 × 10&nbsp;km 
| 
| 
| 
| Menn 
| http://www.wintersport-charts.info/cc_1985.html https://www.czech-ski.com/pdf/1985.pdf 
|- align="left" 
|10. mars 1985 || rowspan=2| Falun || 4 × 10&nbsp;km 
|  
|  
|  
| Menn 
| http://skisport365.com/ski/resultat.php?lop=772
|- align="left" 
|10. mars 1985 || 4 ×5 &nbsp;km 
|   
|  
|  
| Kvinner 
| http://skisport365.com/ski/resultat.php?lop=1129&k=F
|- align="left" 
|17. mars 1985 || rowspan=2| Oslo || 4 × 10&nbsp;km 
|  
|  
|  
| Menn 
| http://skisport365.com/ski/resultat.php?lop=771
|- align="left" 
|17. mars 1985 || 4 × 5&nbsp;km 
|  
|  
|  
| Kvinner 
| http://skisport365.com/ski/resultat.php?lop=1127&k=F
|}
***Fotnote**:  Renn markert med * er renn i Ski-VM 1985, som også inngikk i verdenscupen 1984/85.

## Verdenscupen sammenlagt

### Menn

### Kvinner
Verdenscupen i langrenn 1985/86

**Verdenscupen i langrenn 1985/86** ble innledet i Labrador City i Canada 7. desember 1985 og ble avsluttet i Oslo i Norge 15. mars 1986. Gunde Svan fra Sverige vant cupen sammenlagt for menn og Marjo Matikainen-Kallström fra Finland vant cupen for kvinner.

## Kalender

### Menn

### Kvinner

### Stafetter

## Verdenscupen sammenlagt

### Menn

### Kvinner
Ronny Fredrik Ansnes

**Ronny Fredrik Ansnes** (1989–2018) var en norsk langrennsløper som representerte Klæbu Idrettslag.

Under Norgesmesterskapet på ski 2010 i Stokke tok han bronse på stafetten sammen med Stein Vidar Thun og Eirik Telebond.

Ansnes fikk sitt definitive gjennombrudd da han i sin debut i verdenscupen gikk inn til 13.-plass på 15 km klassisk i Drammen 19. februar 2011. Dette var bare en uke etter at han vant sitt første FIS-renn på Beitostølen.

Under NM på Voss i 2012 gikk han inn til sølvmedalje på 15 km fristil.

Ansnes omkom i en drukningsulykke i elven Resa sommeren 2018.

## Referanser


## Eksterne lenker
*
Enhydris punctata

***Enhydris punctata*** er en snok som finnes naturlig i Asia. Den kan bevege seg raskt i vann og på land, og jakter på dyr som fisk og frosker. De små øynene er vendt oppover, og neseborene sitter også øverst på snuten -en tilpasning til livet i vannet. Hudfliker stenger neseborene helt når slangen dukker under vann. Den er svakt giftig. Og den kan bli 30–50&nbsp;cm lang.

## Eksterne lenker
* 
* ''Enhydris punctata'' GRAY 1849 – Encyclopedia of Life
Sauli Pälli

**Sauli Aksel Pälli** (født 23. september 1912 i Kymmene, død 13. desember 1960 i Valkeakoski) var en finsk skihopper.

Han ble nummer 47 i OL i Garmisch-Partenkirchen i 1936. Han deltok i VM i 1934 og 1938, og ble nummer 19 i Sollefteå i 1934 og nummer 59 i Lahtis i 1938. Han var tre ganger på pallen i hopprennet i Lahtisspelen – han ble nummer 2 i 1935 og nummer 3 i 1931 og 1936.

## Kilder
*  (besøkt 19. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis bymuseum): Resultater Lahtisspelen 

## Eksterne lenker
*
Verdenscupen i langrenn 1988/89

**Verdenscupen i langrenn 1988/89** ble innledet i La Clusaz i Frankrike 10. desember 1988 og ble avsluttet i Falun i Sverige 12. mars 1989. Gunde Svan fra Sverige vant cupen sammenlagt for menn, det var hans femte sammenlagtseier, og Jelena Välbe fra Sovjetunionen vant cupen for kvinner.

## Kalender
### Menn

### Kvinner

### Stafetter

***Fotnote**:  Renn markert med * er renn i Ski-VM 1989, som også inngikk i verdenscupen 1988/89.

## Verdenscupen sammenlagt

### Menn

### Kvinner

## Kilder
*Łyžařství 1989, s. 15, 35, 55/242  
*12. desember 1988, s. 9
Bob de Vries

**Bob de Vries** (født 16. desember 1984) er en nederlandsk skøyteløper.

## Verdenscupseire

## Personlige rekorder

## Referanser


## Eksterne lenker
*
Oberlandesgericht

**Oberlandesgericht** (OLG eller i Berlin Kammergericht: KG) er tredje rettsinstans i det *alminnelige* tyske domstolssystemet (Ordentliche Gerichtsbarkeit). *Oberlandesgericht* er den øverste domstolen i hver av delstatene. Første rettsinstans er *[[Amtsgericht]]* og andre instans *[[Landgericht]].* Instansen over *Oberlandesgericht* er den føderale Bundesgerichtshof. 

Oberlandesgericht ble etablert som institusjon i Tyskland i 1877. Idag har hver av de 16 delstatene en oberlandesgericht, Baden-Württemberg og Rheinland-Pfalz har to hver, Bayern, Niedersachsen og Nordrhein-Westfalen har alle tre slike domstoler. Oberlandesgericht i Berlin blir av historiske grunner kalt Kammergericht. Domstolene i Hamburg og Bremen blir begge kalt *Hanseatisches Oberlandesgericht,* også det av historiske grunner.

## Statistikk

Enkel statistikk som viser domstolenes plassering og sakstilfang (2005):

## Se også
* Tysklands politiske system
* Oberappellationsgericht

## Referanser
Teppe-side

**Teppesider** (engelsk: **Carpet pages**, fransk: **page tapis**) er et begrep som benyttes om visse karakteristisk utsmykkede sider i insulære illuminerte manuskript. 

## Definisjon
Teppesider er sider som hovedsakelig består av geometrisk ornamentering, typisk plassert i begynnelsen av hver evangelie-bok. Betegnelsen «teppe-side» brukes om sider i kristne, islamske eller jødiske illuminerte manuskript som har ingen eller svært lite tekst, og er helt dekket av dekormotiver. 

## Visuelle særtrekk
Teppesidenes ornamentering er typisk utført i sterke farger og komplekse mønstre. De er som regel symmetriske, oftest både i forhold til den horisontale og vertikale aksen. Noen kunsthistorikere mener slike sider har sitt opphav i koptiske dekorerte bøker. Teppesidene låner ofte motiv fra samtidige metallarbeider. Orientalske tepper og andre tekstiler kan også være inspirasjon.

Teppesidene er forskjellige fra sider som er viet til rikt dekorerte initialer, selv om dekorasjonsstilen kan være svært lik.

## Eksempler på teppesider
Det eldste bevarte eksempelet på en teppe-side er fra manuskriptet Bobbio Orosius fra tidlig 600-tall, og virker nært knyttet til senantikkens dekorasjoner. Kjente teppesider finnes i Kellsboken, Durrow-boken og flere andre manuskripter.

## Galleri

Image:BobbioOrosiusCarpetPage.jpg|Folio 1v av Bobbio Orosius fra tidlig 600-tall inneholder den eldste bevarte teppesiden i noe manuskript fra De britiske øyer.
Fil:BookDurrowCarpetPage5.jpg|Eksempel fra Durrow-boken
Fil:KellsFol033rCarpetPage v2.jpg
Image:Arabischer Maler um 1180 001.jpg
Image:Arabischer Maler um 1375 001.jpg
Image:Leningrad Codex Folio 474a.jpg


## Referanser


## Kilder
*Calkins, Robert G. *Illuminated Books of the Middle Ages*. Ithaca, New York: Cornell University Press, 1983.
* Nordenfalk, Carl. Celtic and Anglo-Saxon Painting: Book Illumination in the British Isles. 600-800. New York: George Braziller Publishing. 1977.
* Pacht, Otto. Book Illumination in the Middle Ages. England: Harvey Miller Publishers. 1984.
Verdenscupen i langrenn 1989/90

**Verdenscupen i langrenn 1989/90** ble innledet i Soldier Hollow i USA 9. desember 1989 og ble avsluttet i Vang i Norge 17. mars 1990. Vegard Ulvang fra Norge vant cupen sammenlagt for menn og Larisa Lazutina fra Sovjetunionen vant cupen for kvinner.

## Kalender
### Menn

### Kvinner

### Stafetter

## Verdenscupen sammenlagt

### Menn

### Kvinner

## Kilder
* Łyžařství 1990, s. 35, 56, og 74/244  
* L'Impartial, 23. februar 1990, s. 19
Folio

**Folio** har flere betydninger:

* bokformat der hvert ark er brettet én gang; eller der høyden er minst 35 cm
* dobbeltside i (regnskaps)protokoll
* foliorente, renten bankene får på sine innskudd fra en dag til den neste i sentralbanken
* foliokonto, bankkonto som en kan heve penger på uten forvarsel
* First Folio, den første samlede utgaven av Shakespeares skuespill
Bobbio Orosius

**Bobbio Orosius** eller **Ambrosiana Orosius** (Biblioteca Ambrosiana MS D. 23. Sup.) er et tidlig insulært manuskript. Det inneholder en tekst (*Chronicon*, krønike) av Paulus Orosius, og kan ha blitt laget i scriptoriet ved klosteret Bobbio abbedi. Det er i dag i Biblioteca Ambrosiana i Milano. 

Bobbio Orosius inneholder den eldste bevarte teppesiden fra noe insulært manuskript, i *[[folio]] 1 [[Verso og rekto|verso]]*. Manuskriptet består av 48 foli, og er 210 x 150 mm.

Klosteret Bobbio ble grunnlagt av Columbanus i 612. I 1461 ble det laget en inventarliste over bøkene i Bobbio-klosteret. Inventarlisten viser at dette manuskriptet befant seg i Bobbio-klosteret i 1461. Manuskriptet ble overlevert til Biblioteca Ambrosiana da dette biblioteket ble opprettet av kardinal Federico Borromeo i 1606.
Postens Østlandsterminal

**Postens Østlandsterminal** er Posten Bring sitt største bygg beliggende på Robsrud på Lørenskog, med en flate på 35 000 m². Bygget ble åpnet 29. januar 2010 og legger til rette for omfordeling og distribusjon av post til hele østlandsområdet.

Bygget ligger i Lørenskogveien 50. Terminalen er et moderne bygg med miljøeffektive løsninger som bidrar til at fornybar energi dekker nærmere 60 prosent av terminalens energibehov. Løsningene er basert på systemløsninger med varmepumper og energilagring i grunnen. Investeringen til bygget på 2,5 milliarder kroner er den største investeringen i postens virksomhet i Norge, men også en av Norges største industrielle fastlandsinvesteringer ved siden av oljesektoren.

## Referanser
Ibn al-Yayyab

**Ibn al-Yayyab** eller **Abu l-Hasan Ali b. Muhammad b. Sulayman b. `Ali b. Sulayman b. Hasan al-Ansari** (også: Ibn al-Jayyab) (født 1274, død 1349) var en statsmann og poet fra Nasrid kongedømmet Granada. Han var forgjengeren til Ibn al-Khatib som visir ved hoffet i Granada. Han skrev *qasidas* i en nyklassisistisk stil. Noen av diktene hans dekorerer fortsatt veggene i Generalife, sommerpalasset til Nasridsultanene.

## Bibliografi
**Ibn Al-Yayyab, El Otro Poeta De La Alhambra*, av Rubiera Mata, Maria Jesus, ISBN 9788485622160, ed. Patronato de La Alhambra, 1994
**Etude d'une scenographie poetique: l'oeuvre d'Ibn al-Jayyab a la tour de la Captive* (Alhambra) av Sophie Makariou, i: Studia Islamica, No. 96, Ecriture, Calligraphie et Peinture (2003), pp.&nbsp;XXV-XXVII+95-107

## Referanser
Edgars Gruzītis

**Edgars Gruzītis** (født 14. mars 1912 i Dzirciems, Riga, død 19. mai 1950 i Tukums) var en latvisk kombinert- og langrennsløper som representerte US Rīga. Han deltok i kombinert og langrenn i OL i Garmisch-Partenkirchen i 1936, og er den eneste latvier som har deltatt i kombinert i OL. I kombinert ble han nummer 42 av 46 fullførende deltakere. I langrenn var han på det latviske laget som ble nummer 13 av 15 lag på 4 x 10 km stafett.

## Referanser


## Kilder
* Sports Reference: Edgars Gruzītis  (besøkt 20. februar 2011)
* Latvijas Olimpiskās komitejas: Edgars Gruzītis (besøkt 20. februar 2011)

## Eksterne lenker
*